Ek het al baie gewonder hoe die ouens wat so opgewonde raak oor koolstofgasse die wêreld se teerpaaie en geboue heeltemal miskyk? Niemand sal sommer op hierdie mooi warm dag kaalvoet op ‘n teerpad loop nie, want die teerpad absorbeer die son se hitte en straal dit weer as hitte energie uit (in eenvoudige Afrikaans is die pad vrek warm). Op ‘n grasperk kan mens maklik loop, want die gras absorbeer die hitte en gebruik dan die energie vir groei en fotosintese ens. As mens in ag neem dat meeste van die oppervlaktes wat vandag deur teerpaaie bedek word, omtrent 100 jaar gelede deur gras bedek is, behoort dit nie te moeilik te wees om te wonder hoeveel die paaie tot aardverwarming bydra nie.
Hou aan skryf, en veral oor President Trump en sy manewales. Hoop tog nie hy word “impeach” voor hy sy ding gedoen het nie. :-)
Ek is totaal ‘n leek, maar ek glo: moenie mors nie, herwin, spaar – alles. Ek glo dat die gasse en rook ‘n negatiewe effek op die aarde het. Ek glo dat die uitroei van reënwoude ‘n negatiewe effek op aarde het. Ek is telleurgesteld in julle wat sê die gemors maak nie saak nie en is nie die rede vir die klimaatsveranderinge nie. Ek hoef nie ‘n kundige te wees om te weet dat slegte goed soos besoedeling sleg is vir my gesondheid en sleg is vir die aarde nie. Liewe aarde, kom by, hou op mors en begin herwin en spaar – alles!
Griet, dis alles waar wat jy sê. Ons mors te veel, die woude se vernietiging is nie goed nie en ons moet bespaar. Dink mooi daaroor, die mens is te klein en nietig om die aarde te breek. Probeer om Google Earth ‘n mens op die aarde raak te sien. Dis nogal moeilk. Al wil ons kan ons nie die aarde ” stukkend” maak nie. Pendoring is reg, die aarde gaan die mens ” stukkend” maak. Gaan doen jou navorsing en jy sal vind dat op elke liewe plek waar die mens aan die aarde gepeuter en gepla het, het die natuur teruggekeer en in baie gevalle omtrent alle bewyse dat die mens daar was uitgewis. Ons is ‘n BAIE groter gevaar vir onsself as wat ons vir die aarde is.
Aan die hart van die saak staan die feit dat die DKD die nasionale rassedemografie inspan om aanstellings en bevorderings ook in die Wes-Kaap te doen, waar die bruin mense, in die gewraakte woorde van Jimmy Manyi, oorverteenwoordig is.
In ’n rasbehepte samelewing, waar die rasbeheptheid erg deur die ANC gedryf word, skree dit ten hemele.
Na berig word het die tydperk toe die Wes-Kaap deur die ANC geregeer is ook reeds min heil vir die bruin gemeenskap ingehou. Gesinne wat al jare onder brûe gewoon het, moes glo verbysterd toesien hoe hul name op waglyste vir HOP-huise steeds afwaarts skuif en die name van nuwe intrekkers uit die Transkei in die plek daarvan opduik. Versoeke vir groter openheid soos die elektroniese byhou van waglyste is deur die ANC-regering geweier.
Om by herhaling die kort lootjie te trek, of die “dice” verkeerd te sien rol, moes skynbaar die bruin man se lot bly in ’n provinsie wat lank sy hartland was – in ’n stadium as bruin voorkeurgebied ontwikkel is met ’n eie universiteit en ontwikkelingskorporasie. Met ’n stewige hand in die vissersbedryf met praktyke wat reeds uit die “bose” Jan van Riebeeck se tyd dateer – net om nou ook onder nasionale kwotadruk geplaas te word.
Op ’n vreemde manier gebeur dieselfde nou, behalwe dat veral intellektuele en sekere leiers na hulself as “swart” verwys. Soms laat die media hulle in hierdie rasbenepe spel insleep deur byvoorbeeld te verwys na die hoeveelheid “swart” spelers (waarvan sommige eintlik bruin is) in die Springbokspan terwyl almal weet dis net ’n tydelike “uitkoms” omdat dit uiteindelik vir die ANC oor etnies swart gaan. Dit is byvoorbeeld reeds die geval in krieket waar provinsiale spanne benewens rassekwotas, spesifiek ook aan kwotas vir “African Africans” moet voldoen.
Deur nie die ANC se bluf hieroor te roep nie, kom die ANC grootliks met hierdie blatante rassisme weg. Op die vooraand van die DKD-saak het die Vryheidsfront Plus juis daarop gewys dat die ANC se sekretaris-generaal, Gwede Mantashe, gesê het die bruin mense moet aanvaar hulle is eintlik swart.
Hoewel Mantashe hierdeur die bruin mense skynbaar by die agterdeur innooi na die ANC se kostafels, stel adv. Anton Alberts ’n harde werklikheid: “Wanneer dit egter by die departement van korrektiewe dienste kom, besluit die ANC egter dat bruines nie swart genoeg is om werk te kry of bevorder te word in die nuwe Suid-Afrika waar ras, meer as ooit, die bepalende faktor vir feitlik alles geword het nie. Mantashe dink bruin mense is dom en dat hy hulle kan misbruik. Dieselfde ANC wat aan hulle vertel hulle is swart se beleid maak dat daar teen hulle gediskrimineer word.”
Die Vryheidsfront Plus is so ver bekend die enigste parlementêre party wat die saak teen die DKD openlik steun. Met ook die FW de Klerk-stigting wat in die verlede sy steun toegesê het, sou verwag word dat partye wat hul nie-rassige karakter wil beskerm en uitbou ook meer waagmoedig sou wees om die saak te steun.
Is die bruin gemeenskap deur hul leiers versaak? Soos bruin rektore wat dit self as “swart” mense gemaak het en in hul posisies byna onaantasbaar geword het, al kan hulle nie ’n woord van ’n swart taal praat nie. Een so ’n “swart” rektor was enkele jare gelede op sy Facebook-blad nog op die regte spoor toe hy “sy kinders” (studente) aangemoedig het om, as hulle hul ras op ’n amptelike vorm moet invul, eenvoudig te skryf “human”.
Die ANC dwing bruin mense en hul leiers om as bruin mense standpunt in te neem eerder as bloot Suid-Afrikaners in ’n veronderstelde nie-rassige samelewing – die ideaal wat baie bruin leiers lank sterk nagestreef het. Dit is ongelukkig nou ’n versperring wat oorkom moet word om voortgesette onregte in die kiem te smoor.
Die mate waarin die bruin gemeenskap ’n blootgestelde gemeenskap is word goed gedemonstreer uit ’n gebeurtenis in 1993. In die aanloop tot die nuwe bedeling het die destydse Vrystaatse Provinsiale Administrasie ’n aantal poste ontvries om spesifiek deur bruin mense en swart mense te laat vul om solank ’n beter rasbalans daar te stel. Daar was nog geen handves van menseregte wat so ’n veronderstelde verbod op diskriminasie plaas soos nou nie.
Bitterlik baie is met vandag se saak vir die land en sy minderhede op die spel. Nie net vir die bevestiging van basies regsbeginsels soos natuurlike geregtigheid nie, maar om die reg van regsabsurditeite te suiwer. En dan begin die groot werk eers.
Ek beskou die “regdenkenheid van die howe” as ‘n deurslaggewende element van die oppergesag van die reg. (Let wel, die oppergesag van die reg – ook die howe moet daaraan honderhewig wees.)